open-index/open-wikipedia-markdown huggingface dataset:
Սան Լուիս Ռիո Կոլորադո

**Սան Լուիս Ռիո Կոլորադո** (), քաղաք և մունիցիպալիտետ Մեքսիկայի Սոնորա նահանգում։ 2015 թվականի մարդահամարի տվյալներով՝ քաղաքում ապրում է 192 739 մարդ։ Իր մեծությամբ և բնակչության թվաքանակով չորրորդ մունիցիպալիտետն է նահանգում։ Գտնվելով Սոնորա նահանգի հարավ-արևմուտքում՝ քաղաքը սահմանակցում է Ստորին Կալիֆոռնիային։ Այն նաև գտնվում է ԱՄՆ-ի հետ միջազգային սահմանին՝ սահմանակցելով Արիզոնա նահանգի Սան Լուիս քաղաքին։ Քաղաքը Մեքսիկալիից 75 կմ հեռավորության վրա է գտնվում։ Մունիցիպալիտետը Սոնորա անապատում զբաղեցնում է 8,412.75 կմ² (3248,2 քառ, մղոն) տարածք։

## Պատմություն
1958 թվականին ստանալով քաղաքի կարգավիճակ՝ Սան Լուիս Ռիո Կոլորադոն դարձավ նույնանուն մունիցիպալիտետի վարչական կենտրոնը։ Քաղաքին բնորոշ է հարթ և ավազոտ տեղանքը։ 2010 թվականի Սուրբ Զատիկի կիրակի օրը շրջանում 7,2 մագնիտուդ հզորությամբ երկրաշարժ տեղի ունեցավ։ Ավերվեցին *Sears* հանրախանութը և հինգ դպրոց, վիրավոր էր ավելի քան 30 000 մարդ։ Ինչ-որ մի ժամանակ Սան Լուիս Ռիո Կոլորադոն նավագնացության կարևոր կենտրոն է եղել շոգենավերի համար, որոնք Կալիֆոռնիայի ծովածոցից ճամփորդում էին Կոլորադո։ 1900-ական թվականների սկզբից ի վեր՝ Կոլորադոն ոռոգելու համար ամբողջովին կամ գրեթե ամբողջովին չորացված էր։

Սան Լուիս Ռիո Կոլորադոն համարվում է չորս շրջանային միջին ալիքային դիապազոնով ռադիոկայանների հայրենիքը, այդ թվում՝ *1350 XELBL-AM*-ի, որոնք կարևոր նշանակություն ունեն երկար տարածության վրա *DX*-ռադիոկայանների ալիքները որսալու համար։

Մեքսիկա-լատինական վոկալիստ Ջոսսեի երգերից մեկը կոչվում է *«San Luis Rio Colorado»*՝ ի հիշատակ գետի։

## Տոներ
*Fiestas del Desierto* տոնակատարության ժամանակ Սոնորա անապատում տեղի են ունենում մշակութային, կենսաբանական բազմակերպության, խոհանոցային և սպորտային միջոցառումներ։ Սան Լուիս Ռիո Կոլորադոն ունի ներքաղաքային տնտեսական փոփոխությունների ցուցադրափեղկ, որը կիրառվում է ԱՄՆ Կալիֆոռնիա նահանգի Ինդիո քաղաքի Ռիվերսայդի ազգային փառատոնի տոնավաճառում։

## Կլիմա
Սան Լուիս Ռիո Կոլորադոն ունի անապատային կլիմա (ըստ Կյոպպենի կլիմաների դասակարգման՝ *BWh*), որին բնորոշ են չափազանց շոգ ամառները և մեղմ ձմեռները։ Այն Մեքսիկայի ամենաշոգ և ամենաչոր քաղաքներից մեկն է։ Ջերմաստիճանային մաենաբարձր ռեկորդը -ն է, որը գրանցվել է 1951 թվականի հունիսի 25-ին, իսկ ամենացածր ջերմաստիճանային ռեկորդը -ն է, որը գրանցվել է 1950 թվականի հունվարի 2-ին։

## Տրանսպորտ
Սան Լուիս Ռիո Կոլորադո օդանավակայանը քաղաքին սպասարկող ընդհանուր նշանակության օդանավակայանն է։ Քաղաքին ամենամոտ գտնվող միջազգային օդանավակայանը Մեքսիկալի քաղաքի մոտ գտնվող համանուն օդանավակայանն է։ Սան Լուիս Ռիո Կոլորադոն ունի նաև միջպետական ավտոճանապարհներ, որոնք քաղաքը կապում են Մեքսիկայի այլ հատվածներին և ԱՄՆ-ին։ Քաղաքն ունի նաև ավտոբուսների կայան, որը հանդիսանում է մի քանի միջքաղաքային ավտոբուսային ընկերությունների ընդհանուր կայանատեղին։

## Ծանոթագրություններ

## Արտաքին հղումներ
*La Cronica.com

Կատեգորիա:1907 թվականին հիմնադրված բնակավայրեր
Կատեգորիա:Բնակավայրեր այբբենական կարգով
Կատեգորիա:Մեքսիկայի քաղաքներ
Տոուկո Աալտո

**Տոուկո Յուհանի Աալտո** (, ), ֆինլանդացի քաղաքագետ, խորհրդարանի անդամ «Կանաչ միություն» կուսակցության կողմից (2015 թվականից), այդ կուսակցության նախագահը (2017-2018)։

## Կենսագրություն
Ծնվել է Սավոնլիննա քաղաքում 1984 թվականի ապրիլի 1-ին։ Ավելի ուշ տեղափոխվել է Յոենսուու քաղաք։

2008 թվականին Յուվյասկյուլյայի համալսարանում ստացել է սոցիալական գիտությունների բակալավրի աստիճան։

### Կանաչների կուսակցության նախագահ
2017 թվականի հունիսի 17-ին ընտրվել է որպես «Կանաչների միություն» կուսակցության նոր նախագահ։ Նույն տարվա սեպտեմբերի 9-ին «Ylen Ykkösaamu» առավոտյան ծրագրին տված հարցազրույցում հայտարարել է, որ «True Finns» կուսակցության ղեկավար Ջուսի Հալլա-ահոյի դիրքորոշումը մարդու իրավունքների, ներգաղթի և տնտեսության հարցերի վերաբերյալ այնպիսին է, որ Կանաչների կուսակցությունը հավանաբար չի կարող լինել նրանց գործընկերը կառավարությունում։

2018 թվականի օգոստոսին, երբ Կանաչների շվեդական կուսակցության հրավերով իր կնոջ` Իրիս Ֆլինկիլի հետ Ստոկհոլմում էր, շվեդական կողմը նրան հրավիրեց ստոկհոլմյան «King Kong» գեյ-ակումբ, որտեղից քաղաքական գործչի լուսանկարները հայտնվեցին սոցիալական ցանցում։

2018 թվականի հոկտեմբերի 24-ին երկարատև դեպրեսիայի պատճառով Աալտոն վայր դրեց կուսակցության նախագահի լիազորությունները։

## Անձնական կյանք
2015-2017 թվականներին Աալտոն ամուսնացած է եղել Ջոհաննա Փիեթիլանենի հետ, սակայն ամուսնալուծվել են առանց երեխաներ ունենալու։

## Ծանոթագրություններ

## Արտաքին հղումներ
* 

Կատեգորիա:Ֆինլանդիայի քաղաքական գործիչներ
Ֆուկույամա

, քաղաք Ճապոնիայում՝ Հիրոսիմա պրեֆեկտուրայում։

2010 թվականի հունվարի 31-ի տվյալների համաձայն՝ քաղաքի բնակչությունը կազմում է 465 238 մարդ, իսկ բնակչության խտությունը՝ 898,02 մարդ/կմ2։ Քաղաքը զբաղեցնում է 461,23 կմ2 տարածք։

Համարվում է Հիրոսիմա պրեֆեկտուրայի երկրորդ ամենամեծ քաղաքը՝ Հիրոսիմաից հետո։ Տեղակայված է պրեֆեկտուրայի արևմտյան հատվածում։ Քաղաքի խորհրդանիշն է համարվում վարդը։ Այստեղ մայիս ամսին ամեն տարի կազմակերպվում է վարդին նվիրված փառատոն։ Ֆուկույաման համարվում է արդյունաբերական քաղաք։ Քաղաքում արտադրվում են մեքենաներ, կաուչուկե ապրանքներ, էլեկտրոնիկա, հագուստ և սնունդ։

## Կլիմա
Ֆուկույամայի կլիման մերձարևադարձային մուսսոնային է։ Բնութագրվում է շոգ ու չոր ամառներով և զով ձմեռներով։ Տեղումները նկատվում են ողջ տարվա ընթացքում, իսկ առավելագույն քանակի են հասնում ձմռան ամիսներին։

## Կրթություն
Ֆուկույամայում կա 70 տարրական մասնավոր և հանրային դպրոց ու 20 հանրային և մասնավոր ավագ դպրոց։ Ֆուկույամայի համալսարանը գտնվում է Մացունագա շրջանի հյուսիս-արևմուտքում։ Համալսարանում առկա են տարբեր մասնագիտությունների ֆակուլտետներ, սակայն ամենահայտնին դեղագործության ֆակուլտետն է։

1995 թվականի հունիսին այստեղ կառուցվել է Ֆուկույամայի հոլոքոստին նվիրված կրթական կենտրոնը։ Այնտեղ ուսումնասիրվում է հոլոքոստի ժամանակ որբ մնացած 1,5 մլն երեխաների պատմությունը։

## Քույր քաղաքներ
* Կազանլիկ, Բուլղարիա
* Համիլտոն (Օնտարիո), Կանադա
* Օկաձակի, Այչի, Ճապոնիա
* Փհոհան, Հյուսիսային Գյոնգսանգ, Հարավային Կորեա
* Տացլոբան, Ֆիլիպիններ
* Մաուի, Հավայան կղզիներ, Ամերիկայի Միացյալ Նահանգներ

## Ծանոթագրություններ

## Արտաքին հղումներ
* Ֆուկույամայի պաշտոնական կայք 
* Հոլոքոստի ուսումնասիրության կենտրոն
* 

Կատեգորիա:1619 թվականին հիմնադրված բնակավայրեր
Կատեգորիա:1916 թվականին հիմնադրված բնակավայրեր
Կատեգորիա:Ճապոնիայի նավահանգստային բնակավայրեր
Կատեգորիա:Ճապոնիայի քաղաքներ
Էրիկ Ջեյք Կնուդսեն

**Էրիկ Ջեյք Կնուդսեն** (, ), կանադացի դերասան։

## Կյանք և գործունեություն
Կնուդսենը ծնվել է Տորոնտոյում (Օնտարիո)։ Սկզբում նա հայտնվել է կանադական մի շարք ֆիլմերում, որպես դերասան։ 2000 թվականին ստացել է ոչ մեծ դեր «Դժբախտութուն» ֆիլմում։ 2001 թվականին նա խաղացել է «Պաշտպան» սերիալի 3 էպիզոդներում, որի համար նա առաջադրվել է «Լավագույն դերասան» անվանակարգում։ 2003 թվականին նա խաղացել է «Մտային բլոկ» կատակերգական երիտասարդական ֆիլմում Դարավան Մաքեյի դերում։ Վերջին սերիան թողարկվել է 2004 թվականի նոյեմբերի 1-ին։

Կնուդսենը «Սղոց 2» ֆիլմում հայտնվել է Դենիել Մեթյուսի դերում։ Նա խաղացել է Դեյլ Թյորների դերը «Յերիոխոն» սերիալում։

Նա խաղացել է Լերոյի դերը «Երիտասարդնեի բողոք» ադապտացիայում, որը թողարկվել է 2010 թվականին։ Այդպիսով նա ավարտել է նկարահանվել «Սարսափելի գեղեցիկ » ֆիլմում, որը թողարկվել է 2010 թվականի հուլիսի 30-ին։ Նրա գործնկերնեն են եղել Ալեքս Պետիֆերը, Վանեսսա Հադջենսը և Մերի-Քեյթ Օլսենը։ Կնուդսենը նաև խաղացել է «Սքոթ Փիլգրիմն ընդդեմ բոլորի» ֆիլմում, որտեղ կատարել է «Crash and the boys» խմբի մենակատար Քրեշի դերը։

2011 թվականին Կնուդսենը խաղացել է Ռոբբի Մերսերայի դերը «Ճիչ 4» ֆիլմում։

## Ֆիլմացանկ

## Ծանոթագրություններ

Կատեգորիա:Կանադացի դերասաններ
Կատեգորիա:Կանադացի կինոդերասաններ
Կատեգորիա:Կանադացի հեռուստատեսային դերասաններ
Cameltoe

**Cameltoe** կամ **Camel toe** (բառացի՝ ուղտի ոտք), անգլերենում տարածված սլենգ, որն օգտագործում են հագուստի տակից ընդգծված կնոջ սեռական մեծ շուրթերի համար։ Կնոջ անատոմիական կառուցվածքի և մարմնի այդ հատվածը ծածկող հագուստի առանձնահատկություններով պայմանավորված կոնքագոտու ստորին հատվածը և ցայլքը կարող են ընդգծվել՝ հիշեցնելով ուղտի ոտքը։ «Cameltoe»-ն սովորաբար երևում է մարմնին ամուր հպված հագուստ կրելու արդյունքում, ինչպիսին շորտերը և լողազգեստներն են։

Մի շարք դեպքերում «Cameltoe»-ն մեդիայում կամ հանրությանը ցուցադրելը տարաբնույթ քննադատություններ է առաջացրել։

## Ծանոթագրություններ

Կատեգորիա:Սեռական ֆետիշիզմ
Կատեգորիա:Սեքսուալ սլենգ
Էդվարդ Սարգսյան

**Էդվարդ Սիրակի Սարգսյան** (), հայ արձակագիր, երգիծաբան, լրագրող։ ԽՍՀՄ գրողների միության անդամ 1973 թվականից։ ԽՄԿԿ անդամ 1957 թվականից։

## Կենսագրություն
Էդվարդ Սարգսյանը ծնվել է 1927 թվականի ապրիլի 5-ին, Երևանում։ 1947 թվականին ավարտել է Երևանի էլեկտրամեքենաշինական տեխնիկումը և մինչև 1952 թվականը աշխատել Երևանի Վ. Ի. Լենինի անվան էլեկտրամեքենաշինական գործարանում որպես կոնստրուկտոր։ 1957 թվականին ավարտել է Երևանի պետական համալսարանի բանասիրական ֆակուլտետի ժուռնալիստիկայի բաժինը։ 1957-1962 թվականներին որպես բաժնի վարիչ աշխատել է «Երեկոյան Երևան» թերթում։ 1962 թվականից աշխատում է «Ոզնի» երգիծական հանդեսում, սկզբում որպես բաժնի վարիչ, 1972 թվականից՝ պատասխանատու քարտուղար։

Մահացել է 2003 թվականին։ Թաղված է Երևանի Շահումյանի գերեզմանատանը։

## Երկեր
* Ծանոթ ամուսիններ (երգիծական պատմվածքներ), Երևան, «Հայաստան» 1970, 204 էջ։
* Հրամայված է ժպտալ, Երևան, «Հայաստան», 1976, 216 էջ։
* Խաբեության փառատոն։ Երգիծանք, հումոր։ Նաիրի, 1991, 240 էջ։

## Ծանոթագրություններ

Կատեգորիա:ԵՊՀ շրջանավարտներ
Կատեգորիա:ԽՄԿԿ անդամներ
Կատեգորիա:ԽՍՀՄ գրողների միության անդամներ
Կատեգորիա:Հայ արձակագիրներ
Կատեգորիա:Հայ երգիծաբաններ
Կատեգորիա:Հայ լրագրողներ
Խաչմերուկում

**Խաչմերուկում** (), խորհրդային նկարված մուլտֆիլմ, որ ստեղծել է ռեժիսոր Նիկոլայ Ֆեոդորովը «Սոյուզմուլտֆիլմ» ստուդիայում 1958 թվականին։ Ժամանակակից հեքիաթ է այն մասին, թե ինչպես են լուսացույցն ու ճանապարհային նշանները դպրոցական Գենային սովորեցնում փողոցային երթևեկության կանոնները։

## Սյուժե
Մուլտֆիլմը երեխաներին սովորեցնում է ճանապարհային երթևեկության կանոնները։

Դպրոցում դասերն ավարտելուց հետո Գենան ուրախ վազում է մայթով՝ ոտքով խփելով պահածոյի տուփին։ Երբ տուփը թռչում է դեպի երթևեկելի մաս, Գենան, առանց մտածելու իր արարքի հետևանքների մասին, տուփի հետևից վազում է դեպի ճանապարհի երթևեկելի մաս՝ դառնալով վթարի պատճառ։ Ճանապարհային նշանները, չկարողանալով տանել տղայի այդ արարքը, դաս են տալիս նրան։

## Ստեղծողներ

* Ստեղծողերի ցանկը ներկայացված է ըստ մուլտֆիլմի տիտրերի։

## Մրցանակներ
* 1959 — Մեդալ և դիպլոմ Բելգրադի միջազգային կինոփառատոնում (Հարավսլավիա)

## Ծանոթագրություններ

## Արտաքին հղումներ
* 
* 

Կատեգորիա:1958 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մուլտֆիլմեր երեխաների մասին
Լյուսի Բոյնտոն

**Լյուսի Բոյնտոն** (, ), բրիտանացի դերասանուհի ՝ հեռուստատեսության և կինեմատոգրաֆիայի ոլորտում։

## Մանկություն
Լյուսի Բոյնտոնը ծնվել է բրիտանացի հայտնի լրագրող ՝ Գրահամ Բոյնտոնի, և նրա կնոջ ՝ Ադրիանա Պիելուի ընտանիքում։ Նա ունի ավագ քույր ՝ Էմմա Լուիզան։ Երբ նա հինգ տարեկան էր, նրա ընտանիքը Նյու Յորքից Լոնդոն վերադարձավ, որտեղ Գրեհեմ Բոյնտոնը զբաղեցրել է Telegraph Media Group-ի ՝ ճանապարհորդության բաժնի գլխավոր խմբագրի պաշտոնը։ Լյուսին կրթություն է ստացել աղջիկների մասնավոր ՝ James Allen's Girls' School և Blackheath High School դպրոցներում։

## Կարիերա
Լյուսի Բոյնտոնի առաջին մասնագիտական դերը ստացել է Քրիս Նունանի ՝ «Միսս Փոթեր» ֆիլմում, որտեղ խաղացել է երիտասարդ Բեատրիս Փոթերի դերը։ Այնուհետև սկսեց հեռուստատեսությունում գլխավոր դերեր ստանալ․ 2007 թվականին նա խաղացել է բալետի պարուհի Փոուզի Ֆոսսիլի դերը ՝  «Բալետային կոշիկներ» ֆիլմում, 2009 թվականին խաղացել է Դեշվուդ քույրերից կրտսերի ՝ Մարգարետի դերը ՝ «Զգացում և զգացմունքայնություն» հեռուստասերիալում, որը նկարահանվել է Ջեյն Օսթինի վեպի հիման վրա։

2011 և 2014 թվականներին Բոյնտոնին կարելի է տեսնել «Բորջիա» սերիալի սերիաներում։ 2015 թվականին BBC -ն թողարկել է բազմասերիանոց ՝ «Կյանքը հրապարակներում» (անգլ. Life in Squares) հեռուստաֆիլմը, որը պատմում է Բլումսբերի խմբի կյանքի մասին, որտեղ Բոյնտնը խաղացել է արվեստագետներ ՝ Վանեսսա Բելլի և Դունկանա Գրանտանի դստեր ՝ Անգելիկա Բելլի դերը։ 2016 թվականին նա խաղացել է սկսնակ մոդել Ռաֆինայի դերը ՝ «Սինգ սթրիթ» երաժշտական մելոդրամայում և «Մի՛ բախիր երկրորդ անգամ» (անգլ. Don't Knock Twice) սարսափ ֆիլմի գլխավոր ՝ Քլոեի դերում։

2017 թվականը Բոյնտոնի ֆիլմագրությունում ավելացվեց այնպիսի ծրագրեր, ինչպիսիք են ՝ Ջերոմ Սելինջերի մասին պատմող «Փրկիչը տարեկանի արտում» ֆիլմը և «Սպանություն „Արևելյան ճեպընթացում“» Քեննեթ Բրանայի դետեկտիվ ֆիլմը ՝ նկարահանված Ագաթա Քրիստիի վեպի հիման վրա, որտեղ նա խաղացել է երիտասարդ կոմսուհի Հելենա Անդրենի դերը։ 2018 թվականին թողարկվել է «Բոհեմական ռապսոդիա» ֆիլմը, որտեղ Բոյնտոնը կատարել է Ֆրեդի Մերկուրիի սիրուհու ՝ Մերի Օսթինի դերը։

## Անձնական կյանք
2018 թվականից Բոյնտոնը սկսել է հանդիպել «Բոհեմական ռապսոդիա» ֆիլմի խաղընկեր ՝ Ռամի Մալեքի հետ։

## Ֆիլմագրություն
### Ֆիլմ

### Հեռուստատեսություն

## Ծանոթագրություններ

## Արտաքին հղումներ

Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի անգլիացի կանայք
Կատեգորիա:21-րդ դարի անգլիացիներ
Կատեգորիա:21-րդ դարի բրիտանացի դերասանուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Բրիտանացի դերասանուհիներ
Կատեգորիա:Բրիտանացի հեռուստատեսային դերասանուհիներ
Կատեգորիա:Հեռուստատեսային դերասանուհիներ
Ի Սի Քոուլմեն

**Ի Սի Քոուլմեն կրտսեր** (, ), ամերիկացի պրոֆեսիոնալ բասկետբոլիստ։

## Խաղացողի կարիերա
Խաղացել է ծանր հարձակվողի դիրքում։ Սովորել է Հյուստոնի բապտիստական համալսարանում։ 1973 թվականի NBA դրաֆթի ժամանակ ընտրվել է  «Հյուստոն Ռոքեթս» ակումբի կողմից՝ 51-րդ համարի ներքո։ Հետագայում հանդես է եկել «Նյու Օռլեանս Ջազ» և «Գոլդեն Սթեյթ Ուորիորս» ակումբների կազմերում։ NBA-ում, ընդհանուր առմամբ, անցկացրել է 6 մրցաշրջան։ Մեկ անգամ մասնակցել է NBA բոլոր աստղերի պաշտպանության առաջին հավաքականի կազմում (1977), ինչպես նաև մեկ անգամ NBA բոլոր աստղերի պաշտպանության երկրորդ հավաքականի կազմում (1978)։ NBA կարիերայի ընթացքում, ընդհանուր առմամբ, խաղացել է 357 խաղ, որոնց ժամանակ հավաքել է 2553 միավոր (7,2 մ/խ), կատարել 2151 անդրադարձ, 482 փոխանցում, 305 խլում և 142 բլոկշոտ։

## Ծանոթագրություններ

## Արտաքին հղումներ
* Վիճակագրությունը NBA.com կայքում

Կատեգորիա:Ամերիկացի բասկետբոլիստներ
Կատեգորիա:ԲԱԱ-ի բասկետբոլիստներ
Կատեգորիա:Հյուստոն Ռոքեթսի բասկետբոլիստներ
Կատեգորիա:Յութա Ջազի բասկետբոլիստներ
Կատեգորիա:Գոլդեն Սթեյթ Ուորիորսի բասկետբոլիստներ
Սերոբ Սարգսյան

**Սերոբ Հակոբի Սարգսյան** (), հայ դրամատուրգ, թատերագետ։ ՀԽՍՀ մշակույթի վաստակավոր գործիչ (1974): ԽՍՀՄ գրողների միության անդամ 1950 թվականից, ԽՄԿԿ անդամ` 1931 թվականից։

## Կենսագրություն
Սերոբ Սարգսյանը ծնվել է 1909 թվականի ապրիլի 12-ին Արևմտյան Հայաստանի Վասպուրականի Արճակի գավառակի Զառանց գյուղում։ 1915 թվականի Մեծ եղեռնի ժամանակ կորցրել է ծնողներին։ Ապաստանել է Բաղդադի (Իրաք) և Երուսաղեմի մանկատներում։ 1924 թվականին մի խումբ որբերի հետ եկել է Խորհրդային Հայաստան։ Մինչև 1925 թվականն եղել է Երևանի մանկատանը։ 1925-1929 թվականներին աշխատել է որպես գրաշար։ 1929 թվականին նշանակվել է «Պիոներ ղեկ» ամսագրի խմբագիր։ 1930-1937 թվականներին եղել է «Պիոներ կանչ» թերթի խմբագիր։ 1944 թվականին ավարտել է (էքստեռն) Երևանի Խաչատուր Աբովյանի անվան հայկական մանկավարժական ինստիտուտի լեզվագրական ֆակուլտետը։ Որպես պատասխանատու քարտուղար` աշխատել է «Խորհրդային դպրոց» թերթում և «Խորհրդային արվեստ» ամսագրում՝ համատեղությամբ վարելով արվեստի գործերի վարչության ռեպերտկոմի քաղաքական խմբագրի աշխատանքը։ 1939-1946 թվականներին վարել է հիշյալ վարչության ռեպերտկոմի, ապա թատերական բաժնի պետի աշխատանքները, 1947-1950 թվականներին՝ երաժշտական թատրոնի գրական բաժինը՝ համատեղությամբ աշխատելով «Սովետական գրականություն և արվեստ» ամսագրում որպես բաժնի վարիչ։ 1950-1964 թվականներին խմբագիր, ապա գեղարվեստական գրականության խմբագրության վարիչ էր Հայպետհրատում։ ՀԽՍՀ շրջանային թատրոնները բեմադրել են նրա «Նաիրյան բարդի» (1957), «Ծուղակը», «Մոր սիրտը», «Կանաչ օվկիանոս» դրամաները։ Ռուսերեն լույս է տեսել Սարգսյանի «Արտիստի դիմանկարը» (Երևան, 1956) գիրքը։

## Երկեր
* Միջազգային կոմունիստական պատանեկական շարժման տասնմեկ տարին, Երևան, Պետհրատ, 1931, 51 էջ։
* Մանկական կոմունիստական շարժումը Հայաստանում, Երևան, Պետհրատ, 1935,24 էջ։
* Հողի գաղտնիքը (դրամա), Երևան, Հայպետհրատ, 1948, 18 էջ։
* Պիեսների ժողովածու (գրքում տեղ է գտել Սերոբ Սարգսյանի «Մերժված խաղաղություն» դրաման, հեղինակակից Մ. Քոչարյան), Երևան, կուլտլուսհրատ, 1951, 186 էջ։
* Կանաչ օվկիանոս, Երևան, Հայպետհրատ, 1952, 25 էջ։
* Մերժված խաղաղություն, Երևան, Հայպետհրատ, 1952, 29 էջ։
* Միքայել Մանվելյան (կյանքն ու ստեղծագործությունը), Երևան, Հայպետհրատ, 1955, 96 էջ։
* Մոկաց Միրզա, Երևան, Հայպետհրատ, 1956, 108 էջ։
* Լևոն Զոհրաբյան, Երևան, 1957, 74 էջ։
* Ամո Խարազյան, Երևան, 1959, 102 էջ։
* Պիեսներ, Երևան, 1959, 301 էջ։
* Սիրելի անուններ, գիրք Ա, Երևան, Հայպետհրատ, 1962, 329 էջ։
* Սիրելի անուններ, գիրք Բ, Երևան, «Հայաստան», 1967, 338 էջ։

### Մամուլ
* Ժողովրդական դերասանուհի Հասմիկի «Հուշերը»։ «Գրական թերթ», 1948, № 1:

## Ծանոթագրություններ

Կատեգորիա:ԽՄԿԿ անդամներ
Կատեգորիա:ԽՍՀՄ գրողների միության անդամներ
Կատեգորիա:ՀԽՍՀ մշակույթի վաստակավոր գործիչներ
Կատեգորիա:ՀՊՄՀ շրջանավարտներ
Կատեգորիա:Հայ դրամատուրգներ
Կատեգորիա:Հայ թատերագետներ
Ելիզավետա Գնեսինա-Վիտաչեկ

**Ելիզավետա Ֆաբիանովնա Գնեսինա-Վիտաչեկ** (, ), խորհրդային ջութակահար։

Գնեսինա քույրերից մեկը։

## Կենսագրություն
[200px|thumb|left|Գնեսինա , մակավարժ:  գերեզմանը [Նովոդևիչյան գերեզմանատուն|Նովոդևիչյան գերեզմանատանը]]
Ելիզավետա Գնեսինա-Վիտաչեկը ծնվել է 1876 կամ 1879 թվականին Դոնի Ռոստովում, քաղաքային րաբբունի Ֆաբիան Օսիպովիչ Գնեսինի և Բելլա Իսաևնա Ֆլետզինգեր-Գնեսինայի ընտանիքում։ 1901 թվականին ավարտել է Մոսկվայի կոնսերվատորիայի ջութակի դասարանը (Իվան Գրժիմալիի դասարան)։ Մասնակցել է ուսանողական համերգների և՛ ուսումնառության ժամանակ, և՛ հետագայում։ Մինչև 1917 թվականի հեղափոխություն, պարբերաբար համերգներով հանդես է եկել քրոջ՝ Ելենա Գնեսինայի հետ։

Մանկուց դրսևորել է բանաստեղծական հակումներ։ 1894 թվականը եղել է նրա բանաստեղծական ստեղծագործության համար ամենաարդյունավետ ժամանակը, և բանաստեղծությունների մի մասն ընդունվել է տպագրության «Եվրոպայի բանբեր» ամսագրում։ Ներկայումս Էլենա Գնեսինայի հիշատակի թանգարանում պահվում են Ելիզավետա Գնեսինայի բանաստեղծությունների յոթ ձեռագրեր։ Էլիզաբեթ Գնեսինայի բանաստեղծությունների հիման վրա Դ. Կորնիլովը և Մ. Գնեսինան գրել են ռոմանսներ։

Կոնսերվատորիան ավարտելուց հետո ամուսնացել է ջութակահար Ա. Բ Վիվիենի հետ։ Վիվիեն ազգանունը կրել է մինչև 1907 թվականը, երբ սկսել է դասավանդել Ե. և Մ. Գնեսինաների երաժշտական ուսումնարանում։ Քույրերի հետ հիմնել է «Ե. և Մ. Գնեսինաների անվան երաժշտական ուսումնարանի» (հետագայում՝ Գնեսինների անվան ռուսական երաժշտական ակադեմիա) ջութակի բաժինը, քույրերը՝ դաշնամուրի։ Էլիզաբեթա Ֆաբիանովնան նաև ղեկավարել է դպրոցում տեսության և սոլֆեջիոյի դասարանները, հետագայում դասավանդել է անսամբլի խաղ, ղեկավարել նվագախումբը։ Քույրերի հիմնած երաժշտական հաստատություններում դասավանդել է մինչև 1952  թվական։

Մահացել է 1953 թվականի ապրիլի 29-ին։ Թաղված է Նովոդևիչյան գերեզմանատանը (տեղամաս № 2):

## Պարգևներ
* ՌԽՖՍՀ վաստակավոր արտիստ (1935)
* ՌԽՖՍՀ արվեստի վաստակավոր գործիչ (14.02.1945)
* «Պատվո նշան» շքանշան (14.02.1945)
«Հայրենական մեծ պատերազմի ժամանակ Անձնվեր աշխատանքի համար» մեդալ
* Մեդալներ

## Ընտանիք
* Առաջին ամուսին՝  Ա. Բ. Վիվիեն, ջութակահար։ Ամուսնացած են եղել վեց տարի։ Այս ամուսնությունից ունեցել է որդի՝ Շուրիկ Վիվիեն (1903-1911), տաղանդավոր երաժիշտ, թողել է մի քանի ստեղծագործություններ։
* Երկրորդ ամուսին՝ Եվգենի Ֆրանցևիչ Վիտաչեկ (1880-1946), ջութակի վարպետ։ Ամուսնացել են 1909 թվականին։ Այս ամուսնությունից ունեցել է որդի՝ Ֆաբի Վիտաչեկ (1910-1983), տաղանդավոր երաժիշտ, կոմպոզիտոր, Գնեսինների անվան երաժշտական ինստիտուտի պրոֆեսոր։ Եվգենի Իտաչեկն ու Ելիզավետան ամուսնալուծվել են 1936 թվականին։

## Ծանոթագրություններ

## Արտաքին հղումներ
* Еврейский мемориал. Виртуальный некрополь

Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
Կատեգորիա:Խորհրդային երաժիշտներ
Կատեգորիա:Խորհրդային մանկավարժներ
Կատեգորիա:Խորհրդային ջութակահարներ
Կատեգորիա:Մոսկվայի կոնսերվատորիայի շրջանավարտներ
Կատեգորիա:Նովոդևիչյան գերեզմանատանը թաղվածներ
Կատեգորիա:ՌԽՖՍՀ արվեստի վաստակավոր գործիչներ
Օլգա Ալեքսանդրովա-Գնեսինա

**Օլգա Ֆաբիանովնա Ալեքսանդրովա-Գնեսինա** (, ), խորհրդային դաշնակահար, երաժշտության ուսուցիչ։ ՌԽՖՍՀ վաստակավոր արտիստ (1935), ՌԽՖՍՀ արվեստի վաստակավոր գործիչ (1945)։

Գնեսինա քույրերից մեկը։

## Կենսագրություն
[200px|thumb|left|Գնեսինա քույրերի գերեզմանը [Նովոդևիչյան գերեզմանատուն|Նովոդևիչյան գերեզմանատանը]]
Օլգա Ֆաբիանովնա Գնեսինան ծնվել է 1881 թվականին Դոնի Ռոստովում, քաղաքային ռաբբունի Ֆաբիան Օսիպովիչ Գնեսինի և Բելլա Իսաևնա Ֆլետզինգեր-Գնեսինայի ընտանիքում։ 1895 թվականին ընդունվել է քույրերի՝ Ելենա և Մարիա Գնեսինաների հիմնադրած «Ե. և Մ. Գնեսինաների անվան երաժշտական ուսումնարանի» դաշնամուրի բաժինը՝ Ելենա Ֆաբիանովնայի դասարան։ 1901 թվականին ավարտել է դպրոցի լիարժեք դասընթացը՝ ստանալով դիպլոմ («2» համար). եղել է երկու հոգուց բաղկացած ուսումնական հաստատության առաջին շրջանավարտներից։ Բացի մեծ քրոջ մոտ սովորելուց, կարճ ժամանակով դասեր է առել երաժիշտ Վասիլի Սաֆոնովից։ 1901-1902 թվականներին նույնիսկ սովորել է Մոսկվայի կոնսերվատորիայի վերջինիս դասարանում, բայց շուտով թողել է այդ դասընթացները, ըստ երևույթին, վատ առողջության պատճառով։ Ուսումնարանն ավարտելուց հետո մինչև կյանքի վերջն աշխատել է Գնեսինյան ուսումնական հաստատություններում։ Երկար ժամանակ դասավանդել է սկսնակներին։ Երկար փորձառությունից հետո քույրերը վստահել են նրան պատրաստելու ավագ դասարանների աշակերտներին։

Օլգա Գնեսինան եղել է թատրոնի սիրահար։ Երիտասարդ տարիներին մասնակցել է ինչպես սիրողական թատրոնների ներկայացումներին, այնպես էլ Փոքր թատրոնի (այդ թվում եղբոր՝ Գրիգորիի հետ) ելույթներին և շրջագայություններին։ Զբաղվել է նաև գեղանկարչությամբ, ստեղծել լանդշաֆտներ, որոնք պահվում են Ելենա Գնեսինայի հիշատակի թանգարանում։ Ունեցել է գեղանկարների հավաքածու (հավաքածուն ներառել է այնպիսի արժեքավոր աշխատանքներ, ինչպիսիք են Իսահակ Լևիտանի և Մարտիրոս Սարյանի ստեղծագործությունները)։

Մահացել է 1940  թվականին։ Թաղված է Նովոդևիչյան գերեզմանատանը։

## Պարգևներ
* ՌԽՖՍՀ վաստակավոր արտիստ (1935)
* ՌԽՖՍՀ արվեստի վաստակավոր գործիչ (14.02.1945)
* Լենինի շքանշան (29.12.1954)
* «Պատվո նշան» շքանշան (14.02.1945)
* «Հայրենական մեծ պատերազմի ժամանակ Անձնվեր աշխատանքի համար» մեդալ
* Մեդալներ

## Ծանոթագրություններ

## Արտաքին հղումներ
* Еврейский мемориал. Виртуальный некрополь
* Онлайн Энциклопедия 

Կատեգորիա:Խորհրդային դաշնակահարներ
Կատեգորիա:Խորհրդային մանկավարժներ
Մերիլինի երկփեղկ գրատախտակը

**Մերիլինի երկփեղկ գրատախտակը** () ամերիկացի նկարիչ  Էնդի Ուորհոլի մետաքսագծագրական հայտնի կտավներից, հեղինակն այն  վրձնել է փոփ արտ ոճով։

Ուորհոլը նկարի վրա սկսել է  աշխատել  Մերիլին Մոնրոյի մահից մեկ շաբաթ հետո՝ 1962 թվականի օգոստոսին։ Զարդակաղապարային տպագրության շնորհիվ նկարիչը կտավի վրա պատկերել է դերասանուհու հիսուն միանման պատկերներ, որոնք փոխառնված էին 1953 թվականի «Նիագարա» ֆիլմի նկարահանումների ժամանակ կատարված հայտնի լուսանկարից։ Նկարը պատրաստ է եղել մի քանի ամիս անց։

Գրատախտակի ձախ փեղկին պատկերված Մոնրոյի քսանհինգ նկարներն ունեն վառ գույներ, իսկ մյուս փեղկի նկարներն ունեն սև–սպիտակ գույներ, տեղ–տեղ՝ ողողված, ոչ հստակ, գունատ։ Կարծիք կա, որ նկարը բաժանելով գունավորի և անգույնի՝ Ուորհոլը պատկերել է Մերիլին Մոնրոյի՝ նույնքան հակադրական կյանքն ու մահը։

2011 թվականի դրությամբ՝ **Մերիլինի երկփեղկ գրատախտակը** ցուցադրվում է Լոնդոնում՝ Լիվերպուլյան Տեյթ պատկերասրահում։ 2004 թվականի դեկտեմբերի 2–ին «The Guardian» թերթը հրատարակել է ժամանակակից արվեստի ամենահաջողված 500 ստեղծագործությունների ցուցակը՝ Ուորհոլի կտավին տալով երրորդ տեղը։

## Ծանոթագրություններ

## Արտաքին հղումներ
*Marilyn Diptych

Կատեգորիա:1962 նկարներ
Կատեգորիա:Թեյթ բրիտանական պատկերասրահի նկարներ
Կատեգորիա:Կանանց դիմապատկերներ
Կատեգորիա:Փոփ արտ
Զիմբաբվեի դրամահատարան

**Զիմբաբվեի դրամահատարան**, բացվել է 2001 թվականին Զիմբաբվեում՝ մետաղադրամներ հատելու նպատակով։ Դրամահատարանը տեղակայված է Մաթաբելելանդ շրջանի Բուլավայո քաղաքում։ Զիմբաբվեի դրամահատարանը գործում է Զիմբաբվեի *Fidelity Printers and Refinery* ընկերության հովանու ներքո։

Անկախության առաջին օրերից Զիմբաբվեն որոշում կայացրեց՝ ստեղծելու նպաստավոր մակրոտնտեսական միջավայր, որն անհրաժեշտ է արդյունաբերության զարգացման, առաջխաղացման և բարեկեցության ստեղծման համար։ Զիմբաբվեի պահուստային բանկը մասնակցել է այդ նպատակով ծախսերի կրճատման անհրաժեշտության ընդունման արդյունաբերական գործունեությանը, հնարավորության դեպքում` միևնույն ժամանակ իրագործելով իր մանդատը։

Զարգացման աշխատանքը շարունակվում է նաև հետագա տարիների ընթացքում տեխնոլոգիաների ձեռքբերման միջոցով՝ նոր արտադրանքների և արժեքների արտադրության համար ավելացնելով թանկարժեք մետաղների մատակարարումը և ստեղծելով մետաղադրամների հատման ձեռնարկություն։ Սա արդյունաբերության մեջ բանկի մասնակցության ևս մեկ օրինակ էր, որը հնարավորություն տվեց նրա պարտականությունները ավելի արդյունավետ դարձնել՝ կայուն արժեքով մետաղադրամների մատակարարմամբ։ Զիմբաբվեի դրամահատարանի գործարկումը, այսպիսով, Զիմբաբվեում տեղի ունեցած շատ այլ դրական զարգացումների օրինակ էր, որոնք, ցավոք, հակված էին թաղվել հասարակության բացասական վերաբերմունքի արգելքի տակ։

Համագործակցող գործընկերներն էին *Giesecke & Devrient*-ը՝ թղթադրամների համար, և Բավարիայի դրամահատարանը՝ մետաղադրամների համար։

Դրամահատարանն ունի վեց մամլիչ, որոնք կարող են տարեկան 240 միլիոն մետաղադրամ թողարկել, երբ երկրի տարեկան պահանջարկը վերջին ժամանակահատվածում կազմել է 160 միլիոն մետաղադրամ։

## Դրամահատություն այլ երկրների համար
Զիմբաբվեի կենտրոնական բանկը հրաժարվում է բացահայտել, թե արդյոք դրամահատարանը մետաղադրամ է հատում այլ երկրների համար՝ ընդամենը ասելով, որ «դրամահատարանը կշարունակի մրցակցել գործարարության համար աշխարհի տարբեր մասերում գտնվող այլ դրամահատարանների հետ։ Արժույթը անվտանգության հարց է և, հետևաբար, խոհեմություն չի լինի դրամահատարանի հաճախորդներից որևէ մեկի մասին տեղեկությունների հրապարակումը», սակայն չհաստատված հաղորդումների մեջ նշվում է, որ դրամահատարանը համագործակցում է աֆրիկյան և արտասահմանյան մի շարք երկրների հետ։

## Տես նաև
* Դրամահատարանների ցանկ
* Մետաղադրամ

## Ծանոթագրություններ

Կատեգորիա:2001 հիմնադրումներ Զիմբաբվեում
Կատեգորիա:Դրամագիտություն
Կատեգորիա:Դրամական միավորներ
Կատեգորիա:Դրամահատարաններ
Կատեգորիա:Զիմբաբվեի պատմություն
Կատեգորիա:Մետաղադրամ
Սուրբ Վալենտինի բանալի

**Սուրբ Վալենտինի բանալի** Իտալիայի Պադովա քաղաքում օգտագործվող թալիսման։ Այն մետաղյա բանալի է՝ Սուրբ Վալենտինի՝ սիրո և ամուսնության հովանավոր սրբի անվամբ։ Բայց հավատում են նաև, որ դա էպիլեպսիան բուժող խորհրդանիշ է, և հաճախ խորհրդանիշը կոչվում է «Սուրբ Վալենտինի հիվանդություն»։ Այս հավատամքը տարածված է Հարավային Գերմանիայում, Արևելյան Շվեյցարիայում, Ավստրիայում և Հյուսիսային Իտալիայում։ Նրանք հավատում են, որ թալիսմանը կօգնի բուժել նույնիսկ ամենավերջին հիվանդությունը։

Բանալին ռոմանտիկ սիրո խորհրդանիշ է համարվում և «հովանավորի սիրտը բացող» հրավեր։

Օրաթորիո դի Սան Ջիորջոյի արարողության ժամանակ Իտալիայի Պադովա գավառի Մոնսելիչե կոմունայի աղոթարանում ամեն տարի՝ Սուրբ Վալենտինի օրը, երեխաներին տրվում են փոքրիկ ոսկե բանալիներ՝ իբրև այդպես ցանկություն հայտնելով հետ մղել էպիլեպսիան։

## Տեղական մշակույթում
Յուրահատուկ արարողակարգի ժամանակ երեխաներին տրվում են ոսկե բանալիներ՝ զերծ մնալու համար էպիլեպսիա հիվանդությունից։ Այս ամենը տեղի է ունենում ամեն տարի փետրվարի 14-ին, Պադովայի Սուրբ Գևորգի աղոթարանում։

## Ծանոթագրություններ

Կատեգորիա:Եվրոպական մշակույթ
Դավիթ Հարքացի

**Դավիթ Հարքացի** (), հայ փիլիսոփա և աստվածաբան։

## Կյանք ու գործունեություն
Դավիթ Հարքացին ծնվել է VII դարի սկզբին Հարք նահանգի Գերետ գյուղում։ Կյանքի վաղ տարիներից ոչինչ հայտնի չէ։ Կրթությունը ստացել է Կոստանդնուպոլիս քաղաքում, որտեղ սովորել է փիլիսոփայություն և աստվածաբանություն, ապա վերադարձել է Հայաստան։ Նա գործունեություն է ծավալել 660-680 թվականների ընթացքում և հիմնականում ուղղությունը եղել է Հայ առաքելական եկեղեցու քարոզած քրիստոնեական գաղափարախոսության ամրապնդումը։ Հայտնի է, որ հաճախ մասնակցել է աստվածաբանական վիճաբանությունների, որտեղ համամիտ է եղել Հուլիանոս Հալիկառնասցու հայացքներին և քննադատել է Սևերոս Անտիոքացուն։ Նա ղեկավարում էր հայ գրականության հունափիլիսոփայական դպրոցը, որտեղ հիմնական արդյունքը իր ընկերների և հետևորդների թարգմանած ու մեկնաբանած Փիլոն Ալեքսանդրացու ստեղծագործություններն էին։ Վերջինիս ազդեցությունը զգացվում էր Հարքացու ստեղծագործական աշխատանքներում։ Նա Աստծո գոյության տիեզերաբանական ապացույցի կողմնակիցն էր։ Նա գրել է մի քանի փիլիսոփայական և աստվածաբանական աշխատություններ, սակայն, դրանցից պահպանվել են միայն հատվածներ։ Բացի հայերենից, ըստ երևույթին, ստեղծագործել է նաև հունարեն։ Նրա ամենակարևոր աշխատությունը համարվում է կրոնափիլիսոփայական «Հարցուածք» աշխատությունը։

Դավիթ Հարքացու տեղեկությունները Դանիելյան նշանագրերի մասին շատ արժեքավոր են։

Նրան հաճախ շփոթում են նույն անունով VI և VII դարերի այլ հեղինակների՝ Դավիթ Անհաղթի, Դավիթ Քերականի, Դավիթ Բագրևանդցու և Դավիթ Տարոնացու հետ։

## Գրականություն
* «Հարցուածք» // «Արարատ» ամսագիր — 1902. — № 9—10 — էջ 937—973
* «Բան հավատոյ ընդդեմ հերձուածողաց» // «Արարատ» ամսագիր — 1906. — № 3 — էջ 261—268
* «Կաթողիկոս Անաստաս Ա Ակոռեցուն տրված պատասխանը» // «Արարատ» ամսագիր — 1906. — № 3 — էջ 269—270
* «Աշոտ Պատրիարքին տրված պատասխանը» // «Արարատ» ամսագիր — 1906. — № 3 — էջ 270—272
* «Առ երկաբնական ընդդիմադրութիւն» // «Արարատ» ամսագիր — 1916. — էջ 909—911

Դավիթ Հարքացուն վերագրում են նաև փիլիսոփայական՝ «Նկատումն Արիստոտէլի» աշխատանքը։

#### Կենսագրական ակնարկներ
* Տեր-Մկրտչյան Գ., Դավիթ Հարքացի, Վաղարշապատ, 1903։
* Ակինյան Ն., Դաւիթ Հարքացի, Վիեննա. 1959:

## Ծանոթագրություններ

Կատեգորիա:Հայ փիլիսոփաներ
Կատեգորիա:Հայ աստվածաբաններ
Զայոն Ուիլյամսոն

**Զայոն Լաթիֆ Ուիլյամսոն** (, ), ամերիկացի պրոֆեսիոնալ բասկետբոլիստ, հարձակվող։ Հանդես է գալիս Բասկետբոլի ազգային ասոցիացիայի (NBA) «Նյու Օռլեանս Պելիկանս» ակումբում։

Համալսարանային առաջնությունում (NCAA) ներկայացրել է Դյուքի համալսարանի «Բլու դևիլս» ուսանողական թիմը։

Ծնվել է Հյուսիսային Կարոլինայի Սոլսբերի քաղաքում, հաճախել է «Սպարտանբուրգ դեյ» ավագ դպրոցը, որի հավաքականի կազմում երեք անգամ նվաճել է նահանգային գավաթը, ինչպես նաև արժանացել «Հարավային Կարոլինայի Միստր Բասկետբոլ» տիտղոսին։ Բացի այդ, հաղթանակ է տարել նաև «McDonald's All-American» դպրոցական աստղերի հանդիպմանը և ընդգրկվել բազմաթիվ խորհրդանշական հավաքականներում։ Դպրոցական տարիներին հայտնի է դարձել իրացրած առաձնահատուկ սլեմ դանկերի շնորհիվ։

Դպրոցական կարիերան ավարտելուց հետո համալսարանային առաջնությունում ներկայացրել է Դյուքի համալսարանը։ Մեկ ուսումնական տարի համալսարանային թիմում հանդես գալուց հետո ընտրվել է NBA-ի 2019 թվականի դրաֆթի առաջին ընտրությամբ՝ «Նյու Օռլեանս Պելիկանսի» կողմից։

## Ծանոթագրություններ

## Արտաքին հղումներ
* Կենսագրությունը Դյուքի համալսարանի սպորտային բաժնում 

Կատեգորիա:Ամերիկացի բասկետբոլիստներ
Կատեգորիա:Նյու Օռլեանս Պելիկանսի բասկետբոլիստներ
Կատարաժայռ

**Կատարաժայռ**, լեռնագագաթ Հայաստանի Գեղարքունիքի մարզում, Արևելյան Սևաևի լեռների կաաարային մասում, Կութ գյուղից 5,5 կմ արևելք։ Բարձրություն 3008 մ

## Ծանոթագրություններ

Կատեգորիա:Լեռներ այբբենական կարգով
Կատեգորիա:Հայաստանի լեռնագագաթներ
Կատեգորիա:Գեղարքունիքի մարզի լեռներ
Կարկառ (լեռ)

**Կարկառ**, լեռ Հայաստանի Սյունիքի մարզում, Սյունիքի բարձրավանդակում, Մոխրագետի վերնագավառում, Ծղուկ գյուղից 12 կմ հյուսիս-արևելք։ Բարձրություն 3207 մ։

## Ծանոթագրություններ

Կատեգորիա:Սյունիքի մարզի լեռներ
Մարիամ Ղազանչյան

**Մարիամ Հակոբի Ղազանչյան** (), հայ դերասանուհի։

## Կենսագրություն
Մարիամ Ղազանչյանը ծնվել է 1986 թվականի փետրվարի 16-ին, Երևանում։ 2003 թվականին ավարտել է Երևանի Սուրեն Սպանդարյանի անվան թիվ 24 միջնակարգ դպրոցը։ 2003-2007 թվականներին սովորել է Երևանի թատրոնի և կինոյի պետական ինստիտուտի դերասանական բաժնում (Զավեն Տատինցյանի արվեստանոց)։ 2005 թվականից աշխատում է Երևանի Պատանի հանդիսատեսի թատրոնում՝ որպես դերասանուհի։ Մասնակցել է տարբեր թատերական միջազգային փառատոների Լեհաստանում, Գերմանիայում, Կիպրոսում, Լոնդոնում, Մակեդոնիայում, Ռուսաստանում։ 2010 թվականին Վոլոդինի «Օֆելիա» մոնոներկայացմամբ Գերմանիայում մասնակցել է «Thespis» միջազգային թատերական փառատոնին։ 2015 թվականին Ստամբուլի Շիշլիի մշակութային կենտրոնի դահլիճում հանդես է եկել «Մարսել» մոնոներկայացմամբ։

## Ներկայացումներ

## Պարգևներ
* ՀԹԳՄ «Արտավազդ» թատերական մրցանակ՝ «Լավագույն դեբյուտ» անվանակարգում՝ Սեդայի «Հրեշը լուսնի վրա» դերի համար, 2006
* Վրոցլավի միջազգային թատերական մոնոփառատոնի «Հատուկ մրցանակ»՝ «Լավագույն դերակատար» և «Լավագույն ներկայացում» անվանակարգերում՝ ըստ Ուիլյամ Շեքսպիրի «Ջուլիետ» մոնոներկայացման համար, 2009
* ՀԹԳՄ «Արտավազդ» մրցանակ՝ «Տարվա լավագույն երիտասարդ դերասանուհի» անվանակարգում, 2011
* «Արտավազդ» թատերական մրցանակ «Լավագույն երիտասարդ դերասանուհի» անվանակարգում Ջո՝ «Մեղրի համը» դերի համար, 2014
*«Արտավազդ» թատերական մրցանակ
«Լավագույն դերասանուհի» անվանակարգում Մաշա`«Երեք քույր» դերի համար 2022

## Ընտանիք
Մարիամ Ղազանչյանը Երվանդ Ղազանչյանի և Գալյա Նովենցի թոռնուհին է, Հակոբ Ղազանչյանի դուստրը։ 2013 թվականին ամուսնացել է դերասան Կարապետ Բալյանի հետ։

## Ծանոթագրություններ

## Արտաքին հղումներ
* Մարիամ Ղազանչյան
* Մարիամ Ղազանչյան

Կատեգորիա:Երևանի թատրոնի և կինոյի պետական ինստիտուտի շրջանավարտներ
Կատեգորիա:Հայ դերասանուհիներ
Կարմիր (լեռ)

**Կարմիր**, լեռնագագաթ Հայաստանի Վայոց ձորի մարզում, Վայքի լեռներում, Խաչիկ գյուղից 1,5 կմ հյուսիս-արևելք, Արենի գյուղից 9-10 կմ հարավ։ Բարձրություն 2246 մ։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Հայաստանի լեռնագագաթներ
Կատեգորիա:Վայոց ձորի մարզի լեռներ
Ունաի Սիմոն

**Ունաի Սիմոն** (, ), իսպանացի պրոֆեսիոնալ ֆուտբոլիստ։ Ներկայումս հանդես է գալիս Ատլետիկ Բիլբաոյի կազմում։ Խաղում է դարպասապահի դիրքում։

## Ակումբային կարիերա
### Ատլետիկ Բիլբաո
Սիմոնը Ատլետիկ Բիլբաոյի ակադեմիայի սան է։ 2018 թվականի հուլիսի 13-ին նա երկարաձգեց իր պայմանագիրը ակումբի հետ մինչև 2023 թվականը։ Հուլիսի 27-ին նա վարձավճարով միացավ Էլչեին, սակայն օգոստոսի 15-ին՝ Կեպա Արիսաբալագայի` Չելսի տեղափոխությունից և Յագո Էրերինի վնասվածքից հետո Բիլբաոն հետ կանչեց նրան։ Իր պրոֆեսիոնալ դեբյուտը նշեց օգոստոսի 20-ին՝ թիմի մեկնարկային կազմում խաղադաշտ դուրս գալով Լեգանեսի դեմ խաղում։ Սեպտեմբերի 15-ին՝ իր երրորդ խաղում Սիմոնը խաղադաշտ դուրս եկավ Ռեալ Մադրիդի դեմ խաղում՝ կատարելով մի շարք սեյվեր և ճանաչվելով հանդիպման լավագույն ֆուտբոլիստ։ Այնուամենայնիվ, Յագո Էրերինի վերադարձից հետո իսպանացին կորցրեց իր դիրքը Ատլետիկի մեկնարկային կազմում։

## Միջազգային կարիերա
Սիմոնը ներկայացրել է Իսպանիան տարբեր տարիքային երիտասարդական հավաքականներում։ 2015 թվականին նա մինչև 19 տարեկանների հավաքականի կազմում հաղթեց Եվրոպայի առաջնությունը՝ չանցկացնելով ոչ մի հանդիպում։

## Կարիերայի վիճակագրություն
### Ակումբային վիճակագրություն
*2019 թվականի փետրվարի 17-ի դրությամբ*

## Նվաճումներ
### Միջազգային
**Իսպանիա Մ19**

* ՈՒԵՖԱ Եվրոպայի Մ19 առաջնություն. 2015

## Ծանոթագրություններ

## Արտաքին հղումներ
* Սիմոնը transfermarkt-ում
* Սիմոնը soccerbase.com-ում
* Սիմոնը WhoScored.com կայքում
* Սիմոնը Ատլետիկ Բիլբաոյի պաշտոնական կայքում
* Սիմոնը Լա Լիգայի պաշտոնական կայքում
* Սիմոնը ՈՒԵՖԱ-ի պաշտոնական կայքում

Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:Աթլետիկ Բիլբաոյի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Իսպանիայի հավաքականի ֆուտբոլիստներ
Կատեգորիա:Իսպանացի ֆուտբոլիստներ
Կատեգորիա:Բասկոնիայի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Էլչեի ֆուտբոլիստներ
Կատեգորիա:Ֆուտբոլի Եվրոպայի չեմպիոններ
Կատեգորիա:Իսպանացի օլիմպիական մարզիկներ
Կատեգորիա:Իսպանացի օլիմպիական մեդալակիրներ
Միլան Ռոդիչ

**Միլան Ռոդիչ** (, ), սերբ ֆուտբոլիստ, «Ցրվենա Զվեզդա» ակումբի պաշտպան։

## Ակումբային կարիերա
«ՕՖԿ» հիմնական թիմի կազմում իր նորամուտը կատարել է 2009 թվականի ապրիլի 26-ին՝ 18 տարեկանում մասնակցելով Բելգրադի «Պարտիզան» ակումբի դեմ խաղին։ 2013 թվականի հունվարի 31-ին պայմնագիր է կնքել Սանկտ Պետերբուրգի «Զենիթի» հետ։ Վերջինիս կազմում իր նորամուտը կատարել է փետրվարի 21-ին՝ մասնակցելով ՈՒԵՖԱ Եվրոպայի լիգայի 1/16 եզրափակչի շրջանակներում անցկացվող խաղին ընդդեմ «Լիվերպուլի»։ 2013 թվականի սեպտեմբերի 2-ին՝ ամառային տրանսֆերային պատուհանի փակման վերջին օրը, վարձավճարով տեղափոխվել է Նիժնի Նովգորոդի «Վոլգա» ակումբ, որի կազմում հանդես է եկել մինչև առաջնությանը ավարտը 2014 թվականի մայիսին։ Վարձավճարային պայմանագրի ժամկետի ավարտից հետո վերադարձել է Սանկտ Պետերբուրգի ակումբ։ 2014 թվականի հոկտեմբերի 29-ին խփել է իր առաջին գոլը «Զենիթի» կազմում՝ Ռուսաստանի գավաթի խաղարկության 2014/2015 մրցաշրջանի 1/8 եզրափակչում գրավելով Տուլայի «Արսենալ» ակումբի դարպասը (2:3)։

2015 թվականի օգոստոսի 31-ին Միլան Ռոդիչը միացել է «Կռիլյա Սովետով» ակումբին, որի հետ կնքել է եռամյա պայմանագիր։ 2017 թվականի ամռանը՝ Պրեմիեր լիգայից ակումբի դուրս մնալուց հետո, Միլան Ռոդիչը տեղափոխվել է «Ցրվենա Զվեզդա» 250 հազար եվրոյով։

«Ցրվենա Զվեզդա» ակումբում Միլան Ռոդիչն իր նորամուտը կատարել է 2017 թվականի հուլիսի 27-ին՝ մասնակցելով Եվրոպայի լիգայի շրջանակներում անցկացված խաղին ընդդեմ Պրահայի «Սպարտայի»։

## Կարիերան հավաքականում
Միլան Ռոդիչը Սերբիայի երիտասարդական հավաքականում իր նորամուտը կատարել է 2012 թվականի հունիսի 6-ին Շվեդիայի երիտասարդական հավաքականի դեմ խաղում։ Հրավիրվել է Սերբիայի գլխավոր հավաքականի կազմ՝ մասնակցելու Իսրայելի ու Ռուսաստանի հավաքականների դեմ ընկերական խաղերին, բայց այդպես էլ խաղադաշտ դուրս չի եկել։ 2018 թվականի հունիսի 4-ին կայացած Չիլիի հավաքականի դեմ ընկերական խաղում կատարել է իր նորամուտը Սերբիայի հավաքականում՝ հանդիպման 80-րդ րոպեին փոխարինելով Ալեքսանդր Կոլարովին։ Ընդգրկվել է Սերբիայի հավաքականի կազմում՝ մասնակցելու 2018 թվականին Ռուսաստանում անցկացված ֆուտբոլի աշխարհի առաջնությանը, սակայն մրցաշարի ընթացքում եղել է պահեստային։

## Ձեռքբերումներ
; «Զենիթ»
* Ռուսաստանի չեմպիոն – 2014/15
* Ռուսաստանի առաջնության արծաթե մեդալակիր – 2012/13
; «Ցրվենա Զվեզդա»
* Սերբիայի չեմպիոն – 2017/18

## Ելույթների վիճակագրություն

## Ծանոթագրություններ

## Արտաքին հղումներ
* 
* 
* Ֆուտբոլիստի էջը «Զենիթ» ակումբի կայքում
* Վիճակագրությունը Zenit History կայքում

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Զենիթի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սերբ ֆուտբոլիստներ
Կատեգորիա:Սերբիայի հավաքականի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ցրվենա Զվեզդայի ֆուտբոլիստներ
Կատեգորիա:ՕՖԿ Բեոգրադի ֆուտբոլիստներ
Կատեգորիա:Կռիլյա Սովետովի ֆուտբոլիստներ
Կատեգորիա:Ցյուրիխի ֆուտբոլիստներ
Կատեգորիա:Բոսնիա և Հերցեգովինայի ֆուտբոլիստներ
Սորուն ավազ

thumb|Զգուշացնող նշան սորուն ավազներով տրծքի մոտ

**Սորուն ավազ**, ավազներ հարուստ օդով (գազով կամ տաք գոլորշիով), ստորգետնյա աղբյուրների խոնավությամբ, ինչի արդյունքում կարող են ներծծել իրենց վրա ընկած առարկաները, կենդանիներին, մարդկանց։ Բնույթով տարբեր են, բայց միշտ զրկված են մանրահատիկ խառնուրդից։ Շնորհիվ գոլորշիացման կամ ավազահատիկը պարուրող ջրի բարակ շերտի` նրանց կպչունությունը փոքր է։

## Հատկություններ
Սորուն ավազ՝ ոչ նյուտոնական հեղուկ։ Երբ այն գտնվում է հանգիստ վիճակում, այն թվում է պինդ, բայց նրա մակերեսի վրա ազդող ոչ մեծ մեխանիկական ճնշման(ավելի քիչ քան 1 %) փոփոխությունն անգամ բերում է նրա մածուցիկության զգալի փոքրացման։ Սորուն ավազից դուրս գալու համար անհրաժեշտ է մեծ ջանքեր գործադրել։ Ուժը որն անհրաժեշտ է ոտք սորուն ավազից 1 սմ/վրկ արագությամբ դուրս բերելու համար, համարժեք է այն ուժին որն անհրաժեշտ է միջին չափի մարդատար ավտմեքենա բարձրացնելու համար։

Սորուն ավազի բարձր խտությամբ պայմանավորված մարդը կամ կենդանին ամբողջությամբ չի կարող սուղվել (խեղդվել) նրա մեջ։ Սորուն ավազն ինքն իրենով անվտանգ է, սակայն առ այն, որ այն զգալիորեն սահմանափակում է տեղափոխվելու հնարավորությունը, իր մեջ թաղված մարդը խոցելի է դառնում այլ վտանգներից, օրինակ մակընթացությունից, ջրազրկվլուց, արևահարվելուց և այլնː Ինչպես ճահիճների դեպքում սորուն ավազի մեջ ընկնելիս ևս, անհրաժեշտ է փորձել պարկել մեջքի վրա, ձեքերը լայն տարածելով։ Դուրս գալ անհրաժեշտ է դանդաղ և սահուն, առանց կտրուկ շարժումների։ Բելգիացի գիտնական Ռայմոնդ Բերգմանի խոսքերով, բավականին մեծ արագությամբ ընթացող ավտոմեքենան, կարող է միանգամից սուզվել այս ավազների մեջ։

Այս երևույթը հնարավոր է իրականացնել լաբորատոր պայմաններում․ նիդերլանդական Տվենտե համալսարանի հեղուկներ ուսումնասիրող ֆիզիկայի խումբը Դետլեֆ Լոհսի գլխավորությամբ, 60 սմ բարձրությամբ և 20×20 սմ հիմքով թափանցիկ օրգանական ապակուց պատրաստված մանր ավազով (ավազահատիկների տրամագիծը 40 մկմ է) լցված կոնտեյներում ստեղծել են «չոր ճահճի» գործող մոդել։ Կոնտեյների հիմքին արված անցքերից ավազի մեջ օդ էին փչում։ Երբ օդի շիթը փակվում էր, ավազի հատիկները իջնում էին ներքև և ձևավորում էին առավել ազատ կառուցվածքի փաթեթ՝ նախնական 55-66 % խտությամբ ավազից ստանում էին 41 % խտություն։ Ստացված խառնուրդի մեջ հերթությամբ սուզվում էին 4 սմ տրամագծով, տարբեր զանգվածով գնդակներ։

## Տարածում
Սորուն ավազներ հանդիպում են ծովերի, լճերի և գետերի ափերին (որտեղ սովորաբար սկիզբ են առնում ազբյուրները), բայց կարող են հանդիպել նաև ափերից հեռու, ինչպես հարթավայերում այնպես էլ սարերում և անապատներում։

## Ծանոթագրություններ

## Տես նաև
*Ճահիճ

## Արտաքին հղումներ
* 
* www.britannica.com - How deadly is quicksand?
*Howstuffworks.com - How quicksand works
*
*Video showing quicksand in a sandpit YouTube

Կատեգորիա:Գրունտների մեխանիկա
Իգոր Սուբելդիա

**Իգոր Սուբելդիա** (, ), իսպանացի պրոֆեսիոնալ ֆուտբոլիստ։ Ներկայումս հանդես է գալիս Ռեալ Սոսիեդադի կազմում։ Խաղում է հենակետային կիսապաշտպանի դիրքում։

## Ակումբային կարիերա
### Ռեալ Սոսիեդադ
Սուբելդիան Ռեալ Սոսիեդադի ակադեմիայի սան է։ 2016 թվականի փետրվարի 25-ին նա երկարաձգեց իր պայմանագիրը ակումբի հետ մինչև 2021 թվականը։ Իր պրոֆեսիոնալ դեբյուտը նշեց մայիսի 23-ին՝ փոխարինելով Ռուբեն Պարդոյին Վալենսիայի դեմ խաղում։ Թիմի մեկնարկային կազմում առաջին հանդիպումը անցկացրեց 2017 թվականի ապրիլի 1-ին՝ Լեգանեսի դեմ խաղում։ Առաջին հանդիպումը եվրոպական առաջնություններում անցկացրեց սեպտեմբերի 14-ին՝ փոխարինելով Դավիթ Սուրուտուսային Եվրոպայի Լիգայի խմբային փուլի Ռուսենբորգի դեմ խաղում։ Սեպտեմբերի 24-ին Սուբելդիան հեռացվեց խաղադաշտից Վալենսիայի դեմ խաղում՝ ստանալով երկրորդ դեղին քարտը հանդիպման 68-րդ րոպեին։ Իր առաջին գոլը պրոֆեսիոնալ կարիերայում խփեց դեկտեմբերի 20-ին՝ Սևիլյայի դեմ խաղում։ 2017-18 մրցաշրջանում Սուբելդիան անցկացրեց 30 հանդիպում՝ դառնալով 1 գոլի և 2 գոլային փոխանցման հեղինակ։

2018 թվականի հունիսի 29-ին Սուբելդիան երկարաձգեց իր պայմանագիրը Ռեալ Սոսիեդադի հետ մինչև 2024 թվականը։ 2019 թվականի հունվարի 17-ին նա գոլ խփեց Իսպանիայի գավաթի 1/8 եզրափակչի Բետիսի դեմ խաղում, իսկ հանդիպումն ավարտվեց 2-2 հաշվով։

## Միջազգային կարիերա
Սուբելդիան ներկայացրել է Իսպանիան մինչև 18 և մինչև 21 տարեկանների երիտասարդական հավաքականներում։

## Կարիերայի վիճակագրություն
### Ակումբային վիճակագրություն
*2019 թվականի փետրվարի 17-ի դրությամբ*

## Ծանոթագրություններ

## Արտաքին հղումներ
* Սուբելդիայի պաշտոնական Ինստագրամի էջը
* Սուբելդիան transfermarkt-ում
* Սուբելդիան soccerbase.com-ում
* Սուբելդիան WhoScored.com կայքում
* Սուբելդիան Ռեալ Սոսիեդադի պաշտոնական կայքում
* Սուբելդիան Լա Լիգայի պաշտոնական կայքում
* Սուբելդիան ՈՒԵՖԱ-ի պաշտոնական կայքում

Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ռեալ Սոսիեդադի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Գորկա Գուրուսետա

**Գորկա Գուրուսետա** (, ), իսպանացի պրոֆեսիոնալ ֆուտբոլիստ։ Ներկայումս հանդես է գալիս Ատլետիկ Բիլբաոյի կազմում։ Խաղում է կենտրոնական հարձակվողի դիրքում։

## Ակումբային կարիերա
### Ատլետիկ Բիլբաո
Գուրուսետան Ատլետիկ Բիլբաոյի ակադեմիային միացել է 2014 թվականին Անտիգուոկոյից։ Իր պրոֆեսիոնալ դեբյուտը նշեց 2018 թվականի օգոստոսի 27-ին՝ փոխարինելով Մարկել Սուսաետային Հուեսկայի դեմ խաղում։ Իր առաջին գոլը խփեց 2019 թվականի հունվարի 16-ին՝ Իսպանիայի գավաթի 1/8 եզրափակչի Սևիլյայի դեմ խաղում։

## Կարիերայի վիճակագրություն
### Ակումբային վիճակագրություն
*2019 թվականի փետրվարի 17-ի դրությամբ*

## Ծանոթագրություններ

## Արտաքին հղումներ
* Գուրուսետայի պաշտոնական Տվիտերի էջը
* Գուրուսետան transfermarkt-ում
* Գուրուսետան soccerbase.com-ում
* Գուրուսետան WhoScored.com կայքում
* Գուրուսետան Ատլետիկ Բիլբաոյի պաշտոնական կայքում
* Գուրուսետան Լա Լիգայի պաշտոնական կայքում
* Գուրուսետան ՈՒԵՖԱ-ի պաշտոնական կայքում

Կատեգորիա:Աթլետիկ Բիլբաոյի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Բասկոնիայի ֆուտբոլիստներ
Կատեգորիա:Բասկ ֆուտբոլիստներ
Բեռլինի 69-րդ միջազգային կինոփառատոն

**Բեռլինի 69-րդ միջազգային կինոփառատոն,** տեղի է ունեցել 2019 թվականի փետրվարի 7-17-ը։  Ժյուրին գլխավորել է ֆրանսիացի դերասանուհի Ժուլիետ Բինոշը։ Բացման արարողության ֆիլմը դանիացի կինոռեժիսոր Լոնե Շերֆինգի «Անծանոթների բարությունը» () ֆիլմն էր։ Մրցույթում մասնակցել են 16 ֆիլմեր։ Լավագույն ֆիլմի համար «Ոսկե արջ»Ոսկե արջ մրցանակի է արժանացել իսրայելցի ռեժիսոր Նադավ Լապիդի «Համանիշներ» ֆիլմը։

Սա Բեռլինի վերջին կինոփառատոնն է, որը ղեկավարում էր Դեթեն Քոսիլիկան, որը Բեռլինալեն ղեկավարել է 18 տարի։ Բացի այդ, այս տարի «Պանորամա» բաժինը տոնում է իր 40-ամյակը։

## Կինոփառատոնի ժյուրին
մինի|287x287փքս|Ժյուրիի նախագահ Ժուլիետ Բինոշ
Կինոփառատոնի միջազգային ժյուրիի կազմում ընդգրկված էին.

* Ժուլիետ Բինոշ, դերասանուհի ()՝ ժյուրիի նախագահ
* Ջասթին Չանգ, կինոքննադատ ()
* Սանդրա Հյուլլեր, դերասանուհի ()
* Սեբաստիան Լելիո, կինոռեժիսոր, սցենարիստ, մոնտաժոր ()
* Ռաջենդրա Ռոյ ()
* Թրուդի Սթայլեր, դերասանուհի և պրոդյուսեր ()

## Պարգևներ
* Ոսկե արջ՝ «Հականիշներ», Նադավ Լապիդ
* Ժյուրիի գրան պրի (Արծաթե արջ)՝ «Աստծո շնորհիվ», Ֆրանսուա Օզոն
* «Արծաթե արջ» լավագույն ռեժիսուրայի համար՝ Անգելա Շանելեք, «Ես տանն էի, բայց...»
* «Արծաթե արջ» լավագույն սցենարի համար՝ «Նեապոլի իրանյաները»
* «Արծաթե արջ» լավագույն դերասանուհու համար՝ Յուն Մեյ, «Այնքան վաղուց, որդիս»
* «Արծաթե արջ» լավագույն դերասանի համար՝ Վան Ցզինչուն, «Այնքան վաղուց, որդիս»
* Ալֆրեդ Բաուերի անվան մրցանակ (Արծաթե արջ` նոր հեռանկարներ բացող ֆիլմի համար)՝ «Համակարգի կործանիչը»
* «Արծաթե արջ» կինոարվեստում ունեցած ձեռքբերումների համար՝ Ռասմուս Վիդեբակ, «Ձիերին տանելու ժամանակն է» ֆիլմի օպերատորը

## Ծանոթագրություններ

## Արտաքին հղումներ
* Բեռլինի կինոփառատոնի պաշտոնական էջը

Կատեգորիա:Գերմանիայի կինոփառատոներ
Ալեքսանդրիա Միլս

**Ալեքսանդրիա Միլս** (), ամերիկացի հեռուստատեսային հաղորդավար, նորաձևության մոդել և գեղեցկության թագուհի, ով 2010 թվականի հոկտեմբերի 30-ին Սանյայում (Չինաստան) թագադրվեց որպես Միսս Աշխարհ։ Միլսը երրորդ կինն էր Միացյալ Նահանգներից, ով հաղթեց Միսս Աշխարհ մրցույթում, և առաջինն էր 1990 թվականի հաղթող Ջինա Տոլեսոնից սկսած և ցուցադրության պատմության մեջ 60-րդ Միսս Աշխարհն էր ԱՄՆ-ից։

## Վաղ կյանք
Կենտուկի նահանգի Շեֆերդսվիլ քաղաքի բնակիչ Միլսը հետաքրքրված էր մոդելավորմամբ գրեթե ութերորդ դասարանից։ Հետևելով 2010 թվականին Միսս Աշխարհում Միլսի հաղթանակին, նրա միջնակարգ դպրոցի խորհրդի անդամը հիշեց, որ դեռ այն ժամանակ է նա մոդելային պորտֆել ունեցել։ Խորհրդի անդամը հիշեց նրան նաև որպես «շատ խոստումնալից և շատ համարձակ», և այն, որ Միլսը խիզախություն է ցուցաբերել դպրոցական միջոցառման ժամանակ կամավոր «Աստված օրհնի Ամերիկան» բարձրախոսով երգելու համար։

Նախքան Միսս Աշխարհին մասնակցելը, 18-ամյա Միլսը ավարտել էր ավագ դպրոցը և ցանկացել էր դառնալ ուսուցիչ։ Նրա մոր խոսքերով, նա հետաքրքրված էր նաև լանդշաֆտային լուսանկարչությամբ։ Լինելով բուսակեր` Միլսը նաև մոդել է և համագործակցում է *Elite Models* գործակալության հետ։

## Միսս Աշխարհ 2010
Միսս Աշխարհ 2010 Ամերիկա նշանակված Միլսը Միսս Աշխարհ 2010-ին առաջադրվեց *Elite Models*-ի կողմից, ներկայացնելով իր երկիրը Չինաստանի Սանյա քաղաքում անցկացվող Միսս Աշխարհ գեղեցկության մրցաշարում։ 
Հոկտեմբերի 19-ին կայացած **Միսս աշխարհ լողափի գեղեցկություն** մրցաշարում զբաղեցրեց առաջին տեղը, իսկ հոկտեմբերի 23-ին տեղի ունեցած **Միսս Աշխարհի Թոփ մոդել** մրցաշարում երկրորդ տեղը զբաղեցրեց` դառնալով Միսս Աշխարհ 2010-ի եզրափակիչ հաղթող հոկտեմբերի 30-ին, պարտության մատնելով այն ժամանակ ֆավորիտ համարվող Մերիան Բիրկեդալին, ով տեղ զբաղեցրեց թոփ յոթնյակում։

Միսս Աշխարհի կարգավիճակով Միլսը այցելել է Ավստրալիա, Բահամներ, Չինաստան, Գանա, Հոնկոնգ, Ինդոնեզիա, Քենիա, Կորեա, Մալազիա, Ֆիլիպիններ, Սինգապուր, Տրինիդադ և Տոբագո, Բարբադոս, Իսպանիա, Բրազիլիա, ԱՄԷ, Հարավային Աֆրիկա, Մոնղոլիա, Ուգանդա, Կանադա, Միացյալ Թագավորություն և Միացյալ Նահանգներ։

## Անձնական կյանք
Ալեքսանդրիան ամուսնության առաջարկ էր ստացել Ֆրանկլին Հիբսի կողմից Լոնդոնում անցկացվող Միսս Աշխարհ 2011 մրցույթի եզրափակիչ օրերից առաջ։ Զույգը ամուսնացել է 2012 թվականի նոյեմբերի 2-ին, բնակվում են Բարդսթոունում, Կենտուկի։

## Ծանոթագրություններ

## Արտաքին հղումներ

*Official Miss World website

Կատեգորիա:21-րդ դարի ամերիկացի կանայք
Կատեգորիա:Ամերիկացի մոդելներ
Կատեգորիա:Միսս Աշխարհ
Կատեգորիա:Միսս Աշխարհ հաղթողներ
Սուրբ Գալլի վանքի գրադարան

**Սուրբ Գալլի վանքի գրադարան** (), ամենահին գրադարանը Շվեյցարիայում։ Հիմնադրվել է  Սուրբ Գալլի վանքի առաջին աբբայի՝ Սուրբ Օտմարի կողմից VIII դարի սկզբում։ Սանկտ Գալլենյան վանքի գրադարանը համարվում է Եվրոպայի հնագույն գրքերի և ձեռագրերի ամենանշանավոր պահոցներից մեկը։

Գրադարանը պարունակում  է  2100 ձեռագիր, որոնք թվագրվում են VIII-XV դարերին, (օրինակ՝ «Նիբելունգների երգը» ձեռագիրը) և 1650 ինկունաբուլներ։ Գրադարանի ֆոնդերում պահվում է մոտ 160 հազար օրինակ  գիրք։ Գրադարանը բաց է հանրային այցերի համար։ Մինչև 1900 թվականը հրատարակված գրքերը սպասարկվում են հատուկ ընթերցասրահում։ Գրադարանի գլխավոր սրահը կառուցված է ռոկոկո ոճով։

1983 թվականին գրադարանը Սուրբ Գալլի վանքի հետ միասին ընգրկվել է ՅՈՒՆԵՍԿՕ-ի համաշխարհային ժառանգության ցանկի մեջ։ XX դարում գրադարանի առավել արժեքավոր երաժշտական ձեռագրերը տպագրվել են ֆաքսիմիլային եղանակով (հատկապես *Paléographie musicale* սերիայում)։

1990-ական թվականներին բացվել է վիրտուալ գրադարան, որտեղ թվայնացվել են կարևորագույն ձեռագրերը։

## Ծանոթագրություններ

## Գրականություն
* 
* 

## Արտաքին հղումներ

* Վիրտուալ գրադարանը Սուրբ Գալայի վանքում  
* Վիրտուալ գրադարանը Սուրբ Գալայի վանքում , , , 
*Սուրբ Գալայի վանքի գրադարան

Կատեգորիա:Կաթոլիկություն
Կատեգորիա:Համաշխարհային ժառանգություն Շվեյցարիայում
Կատեգորիա:Շվեյցարիայի գրադարաններ